Setembre Sefardita encara l’últim cap de setmana amb més activitats programades
23 de setembre 2022

![](/media/odchgiyb/cartel-setembre-sefardi-22.jpg?width=600.4987175833571&height=850)

Este cap de setmana, les activitats programades en el Setembre Sefardita continuen demà, dissabte 24 a les 12.00 hores, amb una xarrada amb exhibició d'instruments sefardites que es realitzarà en la Via del Pòrtic, i a les 20:00 h, en el Centre Cultural Mario Monreal de Sagunt tindrà lloc l'actuació musical _La mujer, custodia de la tradición Sefardí_. Tot a càrrec de Jota Martínez.

D'altra banda, tots els diumenges del mes a les 10.30 hores, té lloc el joc en equip _Descobreix la jueria_ que obsequiarà a cada equip amb una clau sefardita i un diploma al guanyador. Esta activitat és gratuïta, es reserva en la web de turisme i el punt de trobada és l'oficina de turisme de Sagunt.

En este sentit, al llarg del mes de setembre s'estan oferint diverses activitats com a rutes nocturnes per la Jueria de Sagunt, conferències, gastronomia i productes sefardites, jocs o concerts de música sefardita en una extensa programació elaborada per la delegació de Turisme de l'Ajuntament de Sagunt, en col·laboració amb la Xarxa de Jueries d'Espanya Camins de Sefarad i diversos establiments adherits al sistema de qualitat SICTED Sagunt. Amb esta iniciativa es pretén fer un pas més en l'aposta per la promoció de la cultura jueva en tota la seua extensió.

*   [](http://www.facebook.com/sharer.php?u=https://aytosagunto.es/va/actualitat/setembre-sefardita-encara-l-ultim-cap-de-setmana-amb-mes-activitats-programades/ "Facebook")
*   [](http://twitter.com/share?url=https://aytosagunto.es/va/actualitat/setembre-sefardita-encara-l-ultim-cap-de-setmana-amb-mes-activitats-programades/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/setembre-sefardita-encara-l-ultim-cap-de-setmana-amb-mes-activitats-programades/ "Linked In")
*   [](mailto:?body=https://aytosagunto.es/va/actualitat/setembre-sefardita-encara-l-ultim-cap-de-setmana-amb-mes-activitats-programades/)